Държавен вестник, бр. 58, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  58
(3) С Плана за опазване и възстановяване 
на околната среда се запознава целият личен 
състав на военното формирование.
Чл. 103. (1) Методическото ръководство при 
изпълнение на мероприятията по опазване и 
възстановяване на околната среда във военното 
формирование се осъществява от щатен или 
нещатен еколог на военното формирование. 
(2) Екологът на военното формирование: 
1. осъществява методическо ръководство 
при планиране и провеждане на подготовката 
на личния състав по опазване и възстановя­
ване на околната среда;
2. участва в разработването на Плана за 
опазване и възстановяване на околната среда; 
3. организира превантивната екологична 
дейност;
4. контролира спазването на изискванията 
на нормативните документи, касаещи опазва­
нето и възстановяването на околната среда; 
5. участва в планирането на необходи­
мите финансови средства за изпълнение на 
дейностите по опазване и възстановяване на 
околната среда.
Чл. 104. (1) При провеждане на учения и 
бойни стрелби на полигоните се изготвя план 
за опазване на околната среда за времето на 
учението (стрелбата), а в организационните 
указания задължително се включват и ука­
зания по опазването и възстановяването є.
(2) Използването на райони за провеждане 
на учения извън полигоните задължително се 
съгласува с местните власти, като се изготвя 
двустранен протокол за екологичното със­
тояние на районите преди и след учението, 
който е неразделна част от документацията 
на същото. 
(3) След завършване на учението използва­
ните райони задължително се възстановяват 
в състоянието, в което са били преди това. 
Чл. 105. При възникване на предпоставки за 
или допуснато опасно увреждане на околната 
среда по време на учения, бойни стрелби или 
други дейности длъжностното лице, отговорно 
за провеждането им, ги спира и незабавно 
докладва по команден ред за вземане на 
окончателно решение.
Чл. 106. При участие на военни формиро­
вания от въоръжените сили в мисии, операции 
и учения, провеждани извън територията на 
страната, задължително се спазват изисква­
нията на действащото законодателство по 
опазване на околната среда на страната до­
макин и приетите съюзни стандартизационни 
споразумения в тази област.
Раздел X
Привеждане в по-висока бойна готовност и 
обявявяне на сбор
Чл. 107. (1) Привеждането в по-висока бой­
на готовност (БГ) на военното формирование 
се извършва от командирите (началниците) по 
ред, определен в плановете за бойна готовност.
(2) При привеждане в по-висока БГ дено­
нощният наряд изпълнява задълженията си 
в съответствие с утвърдените от командира 
(началника) правила. 
(3) При привеждане в по-висока БГ личният 
състав се оповестява с установения съгласно 
плановете за бойна готовност сигнал, явява 
се на определените места и действа по ред, 
определен в Плана за бойна готовност и 
бойния разчет на военното формирование.
Чл. 108. (1) Сбор на военното формирование 
се обявява от командира (началника) или от 
оперативния дежурен (дежурния по военно 
формирование) по установения сигнал. 
(2) По регламентиран от командирите 
(началниците) сигнал, личният състав се 
явява на определените места във военното 
формирование и действа по утвърдените от 
командира (началника) правила.
(3) Във военното формирование се уста­
новява единен постоянно действащ сигнал 
за сбор.
(4) При дислоциране на повече от едно 
военно формирование в един район се уста­
новява единен сигнал.
(5) Забранява се обявяването на сбор при 
привеждане в по-висока БГ.
Г л а в а  в т о р а
ВОЕННОСЛУЖЕЩИ И ВЗАИМООТНО­
ШЕНИЯ МЕЖДУ ТЯХ
Раздел I
Военнослужещи. Етични норми на поведение
Чл. 109. (1) Военнослужещите са лицата, 
които изпълняват военна служба.
(2) Изпълнението на договора за военна 
служба започва от датата на заповедта на 
командира (началника) на военното форми­
рование, с която се обявява явяването на 
военослужещия на мястото на назначението. 
(3) На военнослужещия в началото на 
службата се издава метален жетон с единния 
граждански номер и кръвната група, съобразен 
с кода за алергии или за непоносимост, който 
той носи на шията си. Редът и начинът за 
издаването му, при постъпване на служба или 
след изгубване на същия, се регламентират с 
акт на министъра на отбраната.
Чл. 110. Организацията, редът за премина­
ване на военната служба и редът за водене на 
отчета на военнослужещите се определят със 
Закона за отбраната и въоръжените сили на 
Република България, правилника за прилагане 
му и с този устав. 
Чл. 111. (1) Наименованията на военните 
звания на военнослужещите от въоръжените 
сили на Република България са, както следва: